als_Latn dik_Latn sag_Latn
“Sipas skenarit atë martesë duhej ta bëja unë”, Damiano demaskon Big Brother
Damiano vazhdon të lëshojë deklarata bombë për Big Brother. Menduam që i kishte harxhuar, por duket se banori ka ende gurë që ka menduar edhe kur do t’i hedhë për të qëlluar në shenjë.
Por disa prej tyre i ka lëshuar edhe këtë të shtunë në gazetën Paloma. Sipas ish-banorit, dasma në BB ka qenë në skenar, madje dhëndri do të kishte qenë Damiano. Nëse kjo është e vërtetë, duket se BB nuk ka pritur që një çift të dashurohet marrëzisht për të kaluar në planin e martesës, por e kishte këtë në plane për ta realizuar në një çast të spektaklit. Megjithatë, sipas përshtypjeve të spektatorëve, por dhe deklaratave të motrës së Danjelit, ai dhe Fiorentina janë vërtet të dashuruar dhe Danjieli nuk do e humbiste fytyrën e tij për një shoë.
“Sipas skenarit, atë martesë duhej ta bëja unë, por ja që nuk eci. Mua më pëlqeu se Danjeli është djalë i sinqertë si brenda, edhe jashtë shtëpisë. Unë sinqerisht ju uroj të dyve një jetë të lumtur dhe të kenë shëndetin mbi të gjitha”, ka thënë Damiano. Megjithatë Damiano nuk është ende i bindur për vërtetësinë e kësaj martese. Duke i njohur të dy, ai nuk mendon që ata vendosën për tri ditë të bënin martesë.
Ai është pyetur nëse mendon që kjo martesë është bërë për shoë dhe është përgjigjur në një mënyrë paksa shmangëse, por me kuptim. “Ehu, çdo gjë bëhet për një qëllim”, është përgjigjur ai.
Ndërkaq për Musën që ishte shprehur që Damiano javën e fundit i ishte “lëpirë” ka shpërthyer në akuza. Ish-banori ka thënë që Musa ka lënë një të dashur jashtë dhe fillimisht synonte të hynte me të në lojë dhe që me banorët me të cilët jeton tani, jashtë ka pirë dhe ka ngrënë.
Damiano është plot me informacione për Big Brother dhe kjo i jep siguri në deklaratat e tij.
als_Latn als_Latn als_Latn als_Latn als_Latn als_Latn als_Latn